CELEX: 62010CA0148
Language: sl
Date: 2011-10-13 00:00:00
Title: Zadeva C-148/10: Sodba Sodišča (tretji senat) z dne 13. oktobra 2011 (predlog za sprejetje predhodne odločbe Hof van beroep te Brussel (Belgija)) – DHL International NV, prej Express Line NV, proti Belgisch Instituut voor Postdiensten en Telecommunicatie (Poštne storitve — Zunanje obravnavanje pritožb uporabnikov — Direktiva 97/67/ES — Člen 19 — Področje uporabe — Komplementarnost pravnih sredstev, ki jih zagotavljata nacionalno pravo in pravo Unije — Polje proste presoje držav članic — Omejitve — Člen 49 PDEU — Svoboda ustanavljanja)

3.12.2011   
            
            
               SL
            
            
               Uradni list Evropske unije
            
            
               C 355/6
            
         Sodba Sodišča (tretji senat) z dne 13. oktobra 2011 (predlog za sprejetje predhodne odločbe Hof van beroep te Brussel (Belgija)) – DHL International NV, prej Express Line NV, proti Belgisch Instituut voor Postdiensten en Telecommunicatie
   (Zadeva C-148/10) (1)
   
   (Poštne storitve - Zunanje obravnavanje pritožb uporabnikov - Direktiva 97/67/ES - Člen 19 - Področje uporabe - Komplementarnost pravnih sredstev, ki jih zagotavljata nacionalno pravo in pravo Unije - Polje proste presoje držav članic - Omejitve - Člen 49 PDEU - Svoboda ustanavljanja)
   2011/C 355/08
   Jezik postopka: nizozemščina
   
      Predložitveno sodišče
   
   Hof van beroep te Brussel
   
      Stranki v postopku v glavni stvari
   
   
      Tožeča stranka: DHL International NV, prej Express Line NV
   
      Tožena stranka: Belgisch Instituut voor Postdiensten en Telecommunicatie
   
      Predmet
   
   Predlog za sprejetje predhodne odločbe – Hof van beroep te Brussel – Razlaga člena 19 Direktive 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve (UL, posebna izdaja v slovenščini, poglavje 6, zvezek 3, str. 71), kakor je bila spremenjena z direktivama 2002/39/ES (UL, posebna izdaja v slovenščini, poglavje 6, zvezek 4, str. 316) in 2008/6/ES (UL L 52, str. 3) – Postopki za obravnavanje pritožb uporabnikov poštnih storitev – Zunanji sistem za obravnavanje pritožb
   
      Izrek
   
   
               1.
            
            
               Direktivo 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve tako v prvotni različici kot v različicah na podlagi sprememb z Direktivo Evropskega parlamenta in Sveta 2002/39/ES z dne 10. junija 2002 in z Direktivo 2008/6/ES Evropskega parlamenta in Sveta z dne 20. februarja 2008 je treba razlagati tako, da ne nasprotuje nacionalnim predpisom, na podlagi katerih je za izvajalce poštnih storitev, ki ne spadajo v okvir univerzalne storitve, zunanji postopek obravnave pritožb uporabnikov teh storitev obvezen.
            
         
               2.
            
            
               Člen 49 PDEU je treba razlagati tako, da ne nasprotuje nacionalnim predpisom, na podlagi katerih je za izvajalce poštnih storitev, ki ne spadajo v okvir univerzalne storitve, zunanji postopek obravnave pritožb uporabnikov teh storitev obvezen.
            
         
      (1)  UL C 161, 19.6.2010.